open-index/open-wikipedia-markdown huggingface dataset:
Վերներ Պանտոն

**Վերներ Պանտոն** (, )՝ 20-րդ դարի ամենաազդեցիկ կահույքի և ինտերիերի դիզայներներից մեկը Դանիայում։ Իր կարիերայի ընթացքում նա ստեղծել է նորարարական և ֆուտուրիստական նմուշներ տարբեր նյութերով, հատկապես պլաստտիկից, վառ և էկզոտիկ գույներով։ Նրա ոճը «1960-ականներ»-ի էր, բայց կրկին հայտնի դարձավ 20-րդ դարի վերջին։ 2004 թվականի դրությամբ Պանտոնի կահույքի ամենահայտնի մոդելները դեռևս արտադրության մեջ են (մասնավորապես «Վիտրա» ընկերությունում)։

## Կենսագրություն
Պանտոնն արդեն փորձառու արտիստ էր Օդենսե քաղաքում, երբ նա գնաց Դանիական գեղարվեստի թագավորական ակադեմիա  Կոպենհագենում՝ ճարտարապետություն սովորելու, որն ավարտեց 1951 թվականին։ Իր կարիերայի առաջին երկու տարիների ընթացքում ՝ 1950–1952 թվականներին, նա աշխատել է մեկ այլ դանիացի ճարտարապետ՝ Առնե Յակոբսենի  կահույքի դիզայնի ճարտարապետական պրակտիկայում։ Պանտոնը հայտնվել է «հանճար»-ների շարքում և հիմնել է սեփական դիզայներական և ճարտարապետական գրասենյակը։ Նա լավ հայտնի դարձավ իր նորարարական ճարտարապետական առաջարկներ՝ ներառյալ ծալովի տունը (1955 թվական), ստվարաթղթե տունը և պլաստիկ տունը (1960 թվական)։ 1950-ական թվականների վերջին նրա աթոռի դիզայնը դարձել է  ոչ ավանդական՝ առանց ոտքերի կամ արտահայտիչ մեջքի։ 1960 թվականին Պանտոնը հանդիսանում էր առաջին պլաստիկ աթոռի դիզայները։ Պոլիպրոպ աթոռը մասսայականորեն արտադրվեց և դարձավ նրա ամենահայտնի նմուշը` հիմնված օրգանական ձևերի վրա, որոնք ընդօրինակում են մարդու մարմնի ուրվագծերը, այս դեպքում` լեզուն։

1960-ական թվականների վերջին և 1970-ական թվականների սկզբին Վերներ Պանտոնը փորձ կատարեց ամբողջ միջավայրի ձևավորման համար. արմատական և հոգեբանական ինտերիեր, որոնք իր կոր կահույքի, պատերի, տեքստիլի և լուսավորության անսամբլն էին։ Նա, թերևս, առավել հայտնի է մի շարք ինտերիերի դիզայնով՝ Բայերի տարեկան արտադրանքի ցուցահանդեսի համար, որը անցկացվում է էքսկուրսիոն նավակներում, մեկն այժմ պահպանվում է թանգարանում։ Նա հայտնի է նաև Եվրոպայում գտնվող հյուրանոցով, որտեղ օգտագործում էր շրջանաձև նախշեր և գլանաձև կահույք։

Բացի այդ, Պանտոնը լավ հայտնի է իր նորարարական դիզայնով ՝ Համբուրգում գերմանական հայտնի հրատարակությոան՝  «Der Spiegel»-ի համար։

## Աշխատանքներ
* «Կոնե» աթոռ (1958 թվական)
* «Պանտոն» աթոռ (1967 թվական)
* «Սիրամարգ» աթոռ
* Վերներ Պանտոնի «Տէաձև» աթոռ

## Ծանոթագրություններ

## Արտաքին հղումներ
* The Official Verner Panton Reference Portal and Archives: Photos, designs and producers
* MY PANTON HOME - The worlds largest Verner Panton collection 
* Verner Panton biography at Danish Furniture 
* PANTONWORLD - A collectors tribute to Verner Panton
* Verner Panton at the design agency TAGWERC with texts on his designs and his design philosophy  

Կատեգորիա:Դանիացի դիզայներներ
Կատեգորիա:Դանիացի ճարտարապետներ
Կատեգորիա:Կահույքի դիզայներներ
Կատեգորիա:Դաննեբերգի ասպետական շքանշանակիրներ
Հապսա Խան

**Հապսա Խան** կամ **Հափսա Խանի Նաքիբ** (* կամ Hapsa Khani Naqib, *, ), դարասկզբի քուրդ ֆեմինիստ և ազգայնական առաջնորդ։ 1920-ական թվականների սկզբում Իրաքում հիմնել է կանանց առաջին երեկոյան դպրոցը։ Իրաքյան Քուրդիստանում ստեղծել է կանանց իրավունքների պաշտպանության առաջին կազմակերպությունը, որը կոչվում էր «Քրդական կանանց ասոցիացիա» և որը անցյալ դարի դարասկզբին զբաղվել է Մերձավոր Արևելքի կանանց իրավունքների պաշտպանությամբ։

## Կենսագրություն
Հապսա Խանը ծնվել է 1891 թվականին Սուլեյմանիայում՝ նշանավոր քրդական ընտանիքում։ Նա շեյխ Մարիֆի և Սալմա Խանի դուստրն էր։ 1926 թվականին Հապսա Խանը նշանակալի դերակատարում է ունեցել Սուլեյմանիայում (Silêmanî) աղջիկների առաջին դպրոցի հիմնադրման գործում՝ «ուսուցիչների հետ տնից տուն գնալով՝ հնարավորինս շատ աղջիկներ գրանցելու և նույնիսկ ծնողներին համոզելու համար, որ իրենց դուստրերին դպրոց ուղարկեն»։ Գերմանացի լուսանկարիչ Լոտե Էրելը Հապսա Խանին նկարագրել է որպես կին, «որի ամուսինը ոտքի է կանգնում, երբ նա սենյակ է մտնում»։

## Գործունեություն
1920 թվականին Հապսա Խանը ամուսնացել է քրդերի առաջնորդ Շեյխ Քադիր Հաֆիդի (Sheikh Qadir Hafid,) հետ, որի եղբայրը բրիտանական օկուպացիայի դեմ քրդերի դիմադրության շարժման առաջնորդ Մահմուդ Բարզանջին էր՝ Աբդուլ Համիդ II մտերիմ ընկերը։ Հապսա Խանն ապստամբությանն աջակցել է՝ ֆինանսավորելով այն, համոզելով մյուսներին միանալ դրան և բողոքի ցույցեր կազմակերպելով Սուլեյմանիայում։

1930 թվականին Հապսա Խանը նամակով դիմել է Ազգերի լիգային՝ քրդերի իրավունքները և քրդական պետությունը պաշտպանելու խնդրանքով։ Երբ 1946 թվականին Քազի Մուհամմադը հիմնել է Մահաբադի հանրապետությունը, նա սատարել է անկախության հռչակման որոշմանը։

1953 թվականին Հապսա Խանի մահից հետո նրա տունը դարձել է դպրոց։ Խանը շարունակում է մեծապես ազդել ժամանակակից քուրդ կանանց վրա։ 2019 թվականի փետրվարին Kurdistan24 լրատվականը հայտնել է, որ Սուլեյմանիայում նորաձևության մրցույթի հաղթողն ավանդական տարազի իր ձևավորումը կատարել է Հապսա Խանի ոճի հիման վրա։

## Ծանոթագրություններ

Կատեգորիա:Քրդեր
Կատեգորիա:Օսմանյան կայսրության անձինք
Կատեգորիա:Քուրդ հասարակական գործիչներ
Կատեգորիա:Իրաքի քաղաքական գործիչներ
Կատեգորիա:Անկախության ակտիվիստներ
Բեմբիի պատանեկությունը

**«Բեմբիի պատանեկություն»** (), խորհրդային գեղարվեստական ֆիլմ, որը նկարահանել է ռեժիսոր Նատալյա Բոնդարչուկը Ֆելիքս Զալտենի «Բեմբի» հեքիաթի հիման վրա։ Դիլոգիայի երկրորդ մասն է, իսկ առաջինը «Բեմբիի մանկությունը» ֆիլմն է։

## Սուժե
Բեմբի  մեծացել է և վերածվել երիտասարդ և գեղահասակ եղջերուի։  Նա գտնում է իր սերը՝ եղնիկ Ֆալինին։ Որոնելով կախարդական ծաղիկը՝ Բեմբին և Ֆալինան կատարում են դժվար, վտանգների լի ճանապարհորդություն դեպի հեռավոր երկրներ։

## Դերերում
* Նիկոլայ Բուռլյաև  – *Բեմբի
* Մարիս Լիեպա  – *Բեմբիի հայրը  
* Գալինա Բելյաևա  – *Ֆալինա 
* Նատալյա Բոնդարչուկ  – *Ագնի, Բեմբիի մայրը (դրվագներ) 
* Գալինա Արտեմովա  – *Էննա 
* Ալեքսեյ Մալիխին  – *Գոբո 
* Օլգա Կաբո Մարենա 
* Լև Դուրով  – *Սավվա 
* [[Իննա Մակարովա]]  – *Նետլա 
* Դմիտրի Զոլոտուխին  – *վայրի ցուլ
* Այվարիս Լեյմանիս  – *Կարուս 
* Գեդիմինաս Տարանդա  – *հայր կարապ
* [[Իլզե Լիեպա]]  – *դուստր կարապ
* Ալեքսանդր Սոմով  – *Ռոնո 
* Պլատոն Սակվարիլիձե  – *մարդկային զավակ

## Նկարահանող խումբ
* Սցենարի հեղինակներ՝ Նատալյա Բոնդարչուկ, Յուրի Նագիբին, Ֆելիքս Զալտեն 
* Բեմադրող ռեժիսոր՝ Նատալյա Բոնդարչուկ 
* Բեմադրող օպերատոր՝ Ալեքսանդր Ֆիլատով 
* Բեմադրող նկարիչ՝ Տատյանա Ֆիլատովա  
* Հնչյունային օպերատոր՝ Վլադիմիր Կապլան 
* Ռեժիսոր՝ Արկադի Լակոսով

## Ծանոթագրություններ

## Արտաքին հղումներ
* «Բեմբիի պատանեկությունը» ֆիլմը «Энциклопедия отечественного кино» կայքում 

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր խոսող կենդանիների մասին
Դավիթ Քոչարյան (քաղաքական գործիչ)

**Դավիթ Ժորայի Քոչարյան** (), Հայաստանի Հանրապետության Ազգային ժողովի նախկին պատգամավոր։

## Կենսագրություն
Դավիթ Քոչարյանը ծնվել է 1975 թվականի մարտի 10-ին Հրազդանում։ 1996-1998 թվականներին ծառայել է ՀՀ զինված ուժերում։ 1996 թվականին ավարտել է Չարենցավանի Գրիգոր Մագիստրոսի անվան համալսարանի տնտեսագիտական ֆակուլտետը։ Տնտեսագետ։ 2007 թվականին՝ Ֆիզիկական կուլտուրայի հայկական պետական ինստիտուտի ֆիզիկական կուլտուրայի եւ սպորտի ֆակուլտետը։ Մարզիչ-մանկավարժ։
1999 -2000 թվականներին աշխատել է «Ծաղկաձորի ԳՄՀ» ՊՓԲԸ գանձապահ, 2000-2001 թվականներին՝ ընդհանուր  հարցերի գծով փոխտնօրեն, 2001-2007 թվականներին՝ հյուրանոցային ծառայության տնօրեն։ 2002 թվականին ընտրվել, 2005 թվականին վերընտրվել է Հրազդան քաղաքային համայնքի ավագանու անդամ։ 2008-2012 թվականներին եղել է ՀՀ ՊԵԿ մաքսային ծառայության մաքսային տեսուչ։

## Քաղաքական գործունեություն
2012 թվականի մայիսի 6-ին ԱԺ պատգամավոր է ընտրվել թիվ 25 ընտրատարածքից և դարձել ԲՀԿ խմբակցության անդամ։
2014 թվականի ապրիլին դիմում է ներկայացնել վայր դնելու մանդատը, սակայն հետո ետ է վերցրել։ 2015 թվականի փետրվարին լքել է ԲՀԿ խմբակցությունը։

## Անձնական կյանք
Ամուսնացած է, ունի երկու զավակ

## Ծանոթագրություններ

Կատեգորիա:ՀՀ ԱԺ 5-րդ գումարման պատգամավորներ
Կատեգորիա:Հայ քաղաքական գործիչներ
Վասիլին և Վասիլիսան

**«Վասիլին և Վասիլիսան»** (), խորհրդային ֆիլմ-դրամա, որը նկարահանել է ռեժիսոր Իրինա Պոպլավսկայան 1981 թվականին Վալենտին Ռասպուտինի համանուն գրքի հիման վրա։

## Սյուժե
Վասիլին ու Վասիլիսան ունեն յոթ երեխա։ Ապրում էին համերաշխ, գյուղը հարգում էր աշխատող ընտանիքին։ Բայց մի անգամ ինչ-որ բան է տեղի ունենում տանտիրոջ հետ․ նա հարբում է ու խփում իր հավատարիմ կնոջը։ Նրա մոտ տեղի է ունենում վիժում, և ապա Վասիլիսան իր ամուսնուն դուրս է անում տնից։ Դա Հայրենական մեծ պատերազմից առաջ էր։ Պատերազմում Վոլոգժինների երկու որդիները զոհվում են, իսկ Վասիլի վերադառնում է  Փառքի շքանշանով,  բայց Վասիլիսան չի կարող ներել նրան։

## Դերերում

## Նկարահանող խումբ
* Բեմադրող ռեժիսոր՝ Իրինա Պոպլավսկայա
* Սցենարի հեղինակներ՝ Վասիլի Սոլովյով, Իրինա Պոպլավսկայա (համահեղինակ)
* Բեմադրող օպերատորներ՝ Կիդիրժան Կիդիրալիև, Բորիս Սուտոցկի
* Բեմադրող նկարիչ՝ Անատոլի Կուզնեցով
* Կոմպոզիտոր՝ Ալեքսեյ Մուրավլյով
* Հնչյունային ռեժիսոր՝ Վիկտոր Բելյարով

## Մրցանակներ
* Տորոնտոյի միջազգային կինոփառատոնում «Վասիլին և Վասիլիսան» ֆիլմը արժանացել է պատվավոր դիպլոմի (1988 թվական)։

## Ծանոթագրություններ

## Արտաքին հղումներ
* 
* Վալենտին Ռասպուտինի «Վասիլին և Վասիլիսան» գիրքը 

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:1980-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Գալյա (ֆիլմ)

**«Գալյա»** (), 1940 թվականի խորհրդային ֆիլմ,  որն էկրան չի բարձրացել։

## Սյուժե
Ֆիլմը պատմում է լենինգրադցի տաղանդավոր աղջկա՝ Գալյայի մասին, որն ավարտում է իր քանդակագործ հոր անավարտ աշխատանքը, որը մեկնել է մասնակցելու խորհրդա-ֆիննական պատերազմին։

## Դերերում
* Եվգենի Վդովինա - Գալյա
* Մարիա Բարաբանովա - Նյուրկա
* Պյոտր Կիրիլով - քանդակագործ Նիկոնով, Գալյայի հայրը
* Գալինա Իվանովսկայա - Գալյայի տատիկը
* Ալեքսեյ Բոնդի - ջրմուղագործ
* Անատոլի Կուզնեցով - Կոնստանտինով

## Նկարահանող խումբ
* Սցենարի հեղինակ՝ Սերգեյ Գլագոլին
* Ռեժիսոր՝ Նադեժդա Կոշևերովա
* Օպերատոր՝ Ապոլինարի Դուդկո
* Կոմպոզիտոր՝ Նիկիտա Բոգոսլովսկի
* Նկարիչ՝ Աֆանասի Սիմոնովսկի

## Ֆիլմի ճակատագիրը
«Նկարահանված և արտադրության կողմից կասեցված ֆիլմերի ցանկում (1940) նշվում է, որ ֆիլմն ավարտվել է արտադրությամբ։ Էկրան չի բարձրացել սցենարի և ռեժիսորական աշխատանքի ցածր գաղափարա-գեղարվեստական որակի պատճառով։

ՀամԿ(բ)Կ ԿԿ պրոպագանդայի և ագիտացիայի վարչության պետի տեղակալ  Դ. Ա. Պոլիկարպովի՝ արգելված ֆիլմերի մասին տեղեկանքում նշված է, որ ֆիլմն արգելվել է ՀամԿ(բ)Կ ԿԿ հանձնաժողովի կողմից «ֆինների հետ պատերազմի ժամանակ մեր թիկունքի ոչ ճշմարիտ ցուցադրման» պատճառով։  Որպես թիկունքի կյանքի տիպիկ օրինակ՝ պատկերված է մելոդրամատիկ պատմությունը քանդակագործի ընտանիքում, որը զորակոչվել է ռազմաճակատ։ Քանդակագործի փոքրիկ դուստրը դառնում է տան տիրուհին, աշխատում է տատիկին պահելու համար»։

## Ծանոթագրություններ

## Գրականություն
* *Марголит Е., Шмыров В.* «Изъятое кино» 1924—1953. — : Дубль-Д, 1995։

Կատեգորիա:1940 ֆիլմեր
Կատեգորիա:1940-ականների ռուսերեն ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատենկա (ֆիլմ)

**«Կատենկա»** (), խորհրդային գեղարվեստական ֆիլմ։ Նկարահանվել է Կալուգայում։

## Սյուժե
Գրիշան ու Դաշան սիրում էին միմյանց։ Երբ երիտասարդը մեկնում է Լենինգրադ՝ սովորելու, Դաշան չի պահում իր խոստումը և սիրահարվում է Եվգենիին։ Նրա քույրը՝ Կատենկան, մխիթարելով Գրիշային, սիրո խոստովանություն անում նրան, սակայն պատանու կողմից մերժում ստանալով, հիվանդանում է և մահանում։ Շատ տարիներ անց Գրիշան գալիս է հայրենի քաղաք, հանդիպում է ծերացած Դաշային, Եվգենիին և նրանց թոռնուհուն, որը ջրի երկու կաթիլի պես նման է Կատենկային։

## Դերերում
* Օքսանա Արբուզովա – *Կատենկա
* Վիկտոր Գոգոլև – *Գրիգորի Վասիլևիչ Մարկով
* Վլադիսլավ Դեմչենկո – *Գրիշա Մարկով
* [[Ելենա Դրոբիշևա]] – *Դաշա (հնչյունավորել է Եվդոկիա Գերմանովան)
* Մայա Բուլգակովա – *Դարյա
* Վադիմ Անդրեև – *Եվգենի
* Վսևոլոդ Պլատով – *Եվգենի
* [[Սերգեյ Սկրիպկին]] – *Միտյա
* Նադեժդա Եվդոկիմովա – *Լենոչկա
* Մարիա Բարաբանովա – *Գանեչկա
* Արթուր Մուրչենկին – *Գրիշայի հայրը
* [[Վալենտին Բուկին]] – *Իվան Ալեքսեևիչ, խոհարար
* Օլգա Գրիգորևա – *Կատյայի և Դաշայի մայրը
* Ալլա Մեշչերյակովա – *Գրիշայի մայրը
* Եվգենի Պլատոխին – *ժանդարմ
* [[Յան Յանակիև]] – *Կատյայի և Դաշայի հայրը

## Նկարահանող խումբ
* Սցենարի հեղինակ՝ Վացլավ Միխալսկի
* Ռեժիսոր՝ Լեոնիդ Բելոզորովիչ
* Օպերատոր՝ Միխայիլ Ռոգովոյ
* Նկարիչ՝ Բորիս Դուլենկով

## Ծանոթագրություններ

## Արտաքին հղումներ
* Ֆիլմի մասին ''afisha.ru'' կայքում
* Ֆիլմի մասին ''ruskino.ru'' կայքում 

Կատեգորիա:1987 ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Վրեժ Մարկոսյան

**Վրեժ Վարանցովի Մարկոսյան** (), Հայաստանի Ազգային ժողովի նախկին պատգամավոր։

## Կենսագրություն
Վրեժ Մարկոսյանը ծնվել է 1950 թվականի մարտի 15-ին Ապարանում։ 1973-1974 թթ. ծառայել է խորհրդային բանակում։
1972 թվականին ավարտել է Հայկական գյուղատնտեսական ինստիտուտի տնտեսագիտական ֆակուլտետը։ Տնտեսագետ-հաշվապահ։

1972-1973 թվականներին ՀԽՍՀ ֆինանսների մինիստրությունում աշխատել է վերահսկիչ։ 1974-1976 թվականներին եղել է ՀԽՍՀ ՆԳ մինիստրության Ապարանի ՆԳ բաժնի ավագ օպերտեսուչ։ 1976-1991 թվականներին ՀԿԿ կենտկոմի հրատարակչությունում աշխատել է ապրանքագետ, մատակարարման բաժնի պետ, տպարանի տնօրեն, հրատարակչության տնօրեն։ 1997-2012 թվականներին եղել է «Տիգրան Մեծ» հրատարակչություն ՓԲԸ գլխավոր տնօրեն։
2012 թ. մայիսի 6-ին ԱԺ  պատգամավոր է ընտրվել թիվ 14 ընտրատարածքից։

## Անձնական կյանք
Ամուսնացած է, ունի մեկ զավակ

## Պարգևներ
2006 թվականին Պարգևատրվել է Հայ առաքելական եկեղեցու «Սուրբ Գրիգոր Լուսավորիչ» բարձրագույն շքանշանով, 2007 թվականին՝ Թեքեյան մշակութային կենտրոնի «Ադամանդակուռ Արարատ» շքանշանով, 2010 թվականին՝ «Հայրենիքին մատուցած ծառայությունների համար» 2-րդ աստիճանի մեդալով։

## Ծանոթագրություններ

Կատեգորիա:ՀՀ ԱԺ 5-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Բրգաձև ժայռեր

thumb|300px|Բնակելի քարաբուրգերի համալիր Գորիսում
**Բրգաձև ժայռեր**, բրգաձև, կոնաձև կամ սնկաձև բնական ոչ մեծ գոյացումներ։ Առաջանում են ժամանակավոր ջրհոսքերի գործունեությունից, փուխր, թույլ ցեմենտացած ապարների քայքայման և տեղատարման շնորհիվ՝ խորը ջրահավաք ձագարների և հովիտների զառիթափ լանջերին։ Բրգաձև ժայռերն ունեն մինչև 20–25 մ բարձրություն և 3–15 մ հիմքի տրամագիծ։

*Սնկաձև ժայռերը* 5–10 մ բարձրությամբ սյուներ են, կատարներին՝ «քարե գլխարկ»։ Բրգաձև ժայռերը հաճախ են հանդիպում հրաբխածին բեկորային ապարների և մորենների տարածման շրջաններում։ Հայաստանում բրգաձև ժայռեր կան Գորիսի շրջանում։ 
thumb|150px|Սնկաձև ժայռ

Կատեգորիա:Ռելիեֆի տեսակներ
Հաջողակը (ֆիլմ)

**«Հաջողակը»** (), խորհրդային դրամատիկական ֆիլմ։

## Սյուժե
Հայտնի մարզուհի, թեթևատլետ Տատյանա Բոլշակովան, հաղթելով վազքի առաջնությունում, հայտարարում է իր թիմին ու մարզչին, որ սպասում է երեխային, որի հոր հետ նա ծանոթացել է հարավում անցկացրած արձակուրդի ժամանակ։ Բորիսը փակ և մռայլ մարդ էր, և նրանք չեն կարողացել միասին մնալ, բայց Տատյանան հավատում է, որ վաղ թե ուշ նա կգա։

Նա սկսում է ապրել մի բնակարանում, որտեղ, մշտապես մասնակցելով մրցումների, երբեք չի ապրել և ծանոթանում է հարևանությամբ ապրող տատիկի հետ։ Շուտով Տատյանան երկվորյակ տղաներ է ունենում։ Փաստացիորեն մենակ մնալով՝ Տատյանան փորձում է միաժաանակ խնամել երեխաներին և վերագտնել իր նախկին մարզավիճակը։ Երեխաների խնամքի հարցում նրան սկսում է օգնել հարևանուհի Գալինա Տիմոֆեևնան, իսկ հետո գալիս է նաև մայրը։ Սակայն երկվորյակների տատիկը նույնքան անփորձ է երեխաների խնամքի հարցում, որքան նրանց մայրը։

Նոր կյանք սկսելու փորձերում ժամանակն անցնում է, և վերջապես Տանյայի մոտ է վերադառնում Բորիսը։

## Դերերում
* Ելենա Մայորովա – *Տատյանա Բոլշակովա
* [[Սերգեյ Գազարով]] – *Բորիս
* Գալինա Սկորոբոգատովա – *Գալինա Տիմոֆեևնա, Տանյայի հարևանուհին
* [[Վալերի Բարինով]] – *Գրիգորի Պետրովիչ, մարզիչ
* Լյուդմիլա Դավիդովա – *Տանյայի մայրը
* Օլգա Լեբեդևա – *Տանյայի ընկերուհին
* Անտոն Տաբակով – *Բորիսի հարևանը
* [[Իրինա Լադիգինա]] – *Բորիսի մայրը

## Ռեմեյք
2013 թվականի սեպտեմբերի 22-ին վարձույթում հայտնվել է ֆիլմի համանուն ռեմեյքը, որի ռեժիսորն է Ռոման Պրոսվիրնինը, որը հայտնի է որպես «Позвони в мою дверь», «Ամեն մեկն իր համար», «Հավասարումը բոլոր հայտնիներով», «Երբ մենք երջանիկ էինք», «Ահաբեկչություն սիրով», «Հանցակիցներ» ֆիլմերի ռեժիսոր։

## Ծանոթագրություններ

## Արտաքին հղումներ
* «Հաջողակը» ֆիլմը ''RusKino.Ru'' կայքում 
* «Հաջողակը» ֆիլմը «Մոսֆիլմի» կայքում 

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Նատալյա Բեռլովա

**Նատալիա Գեննադիևնա Բեռլովա** (, ծննդյան անունը՝ Տրինկո, ), մաթեմատիկոս, Քեմբրիջի համալսարանի և Սկոլկովոյի գիտության և տեխնոլոգիայի ինստիտուտի պրոֆեսոր (2013-2016)։

## Կենսագրություն
Նատալյա Բեռլովան 1991 թվականին ավարտել է Մոսկվայի պետական համալսարանի հաշվարկային մաթեմատիկայի և կիբեռնետիկայի ֆակուլտետը և ընդունվել է նույն բուհի ասպիրանտուրան։ 1992 թվականին ընդունվել է Ֆլորիդա նահանգի համալսարանի ասպիրանտուրա, որտեղ 1997 թվականին պաշտպանել է դիսերտացիան։ 1997-2002 թվականներին աշխատել է Լոս Անջելեսի կալիֆոռնյան համալսարանում, 2002 թվականից` Քեմբրիջի համալսարանի դասախոս, ավագ դասախոս։

2013 թվականին դարձել է Քեմբրիջի համալսարանի մաթեմատիկայի պրոֆեսոր՝ Քեմբրիջի մաթեմատիկայի առաջին կին պրոֆեսորը, կիրառական մաթեմատիկայի և տեսական ֆիզիկայի բաժնի երկրորդ կին պրոֆեսորը, 2013 թվականից՝ նաև Սկոլկովոյի գիտության և տեխնոլոգիաների ինստիտուտի պրոֆեսոր։ 2013-2014 թվականներին եղել է դեկան, 2015 թվականից՝ ֆոտոնիկայի և քվանտային նյութերի ծրագրի տնօրեն։ Մշակել է գերհոսունության, քվանտային մրրկայնության, քվանտային համակարգերում համահունչ գործընթացների, Բոզե-Այնշտայնի կոնդենսատի մաթեմատիկական մոդելները, որոնց օգտագործումը, բացի ընդհանուր տեսական հետաքրքրությունից, ունի նաև կիրառական լայն հեռանկարներ։

## Նշումներ

## Ծանոթագրություններ

Կատեգորիա:20-րդ դարի ռուս մաթեմատիկոսներ
Կատեգորիա:Բրիտանացի մաթեմատիկոսներ
Կատեգորիա:Կին մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս մաթեմատիկոսներ
Կատեգորիա:Ռուս ֆիզիկոսներ
Պարտություն հաղթանակից հետո

**«Պարտություն հաղթանակից հետո»** (), խորհրդային գեղարվեստական ֆիլմ, որը նկարահանել է Անատոլի Դյաչենկոն։

Կինոնկարի պրեմիերան կայացել է 1989 թվականի հուլիսին։

## Սյուժե
Գենադի Կեդրովի հաղթանակները ռինգում հերափոխում են անձնական պարտությունների շարքով։ Շեշտը դնելով մարզական կարիերայի վրա՝ հերոսը թողնում է աշխատանքը  գործարանում և որոշում է հեռանալ համալսարանից։ Ավելի լուրջ մրցումներին մասնակցելուց մարզչի հրաժարվելը Գենադիին ստիպում է հասկանալ, որ կարիերան շարունակել այլևս չի կարող։ Նախկինում հեռանկարային, 27-ամյա բռնցքամարտիկը փորձում է ինչ-որ գումար վաստակել աշխատելով որպես բեռնող, գերեզմանափոր, ապա մակուլատուրայի ընդունող։ Մեկ այլ հարված է դառնում կնոջ պրագմատիկ արձագանքը սկեսուրի հիվանդությանը։

Կայուն վաստակի բացակայությունը, ամուսնական հարաբերություններից հիասթափությունը, ընկերոջ դավաճանությունը՝ անհաջողությունների այս ամբողջ շղթան բռնցքամարտիկին ուղարկում է նոկդաուն։ Երազներում հերոսը մշտապես բախվում է իր ապագայի անշրջելիության հետ։

Ինչ-որ պահի Գենադիը հասկանում է, որ միակ մարդը, ով կարող է կրկին երջանիկ դարձնել իրեն, իր ընկերոջ կինն է։

Կրկին իրեն պետքական զգալու ցանկությունը և իրեն վերջնականապես կորցնելու վախը հերոսին մղում է փոփոխություններ կատարելու իր առանց այդ էլ բարդ ճակատագրում։

## Դերերում
* Վադիմ Յակովլև – *Գենադի
* Ալեքսանդր Վոլխոնսկի – *Իգոր
* Տատյանա Խրոլենոկ – *Կատյա, Գենադիի կինը
* Իրինա Կաբանովա – *Ռիտա

## Նկարահանող խումբ
* Սցենարի հեղինակ՝ Ֆարհադ Աղամալիև
* Բեմադրող ռեժիսոր՝ Անատոլի Դյաչենկո
* Գլխավոր օպերատոր՝ Գեորգի Մայեր
* Նկարիչ՝ Սերգեյ Սոլոգուբ
* Կոմպոզիտոր՝ Ալեքսանդր Սիդմակ
* Հնչյունային օպերատոր՝ Զ. Մարինկա
* Մոնտաժող՝ Ֆ. Ստրեմյակովա
* Ռեժիսոր՝ Ա. Նագովիցին
* Օպերատոր՝ Ս. Նևրով
* Կոստյումները՝ Տ. Սագիրովայի
* Գրիմը՝ Օ. Եմցովայի, Ե. Սուխանովայի
* Նկարիչ-լուսանկարիչ՝ Լ. Տիշչենկո
* Համակցված նկարահանումեր՝ Գ. Խլինովա
* Ֆիլմի տնօրեն ՝ Նոննա Գալեսնիկ

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Հարսանիքից հետո

«**Հարսանիքից հետո»** (), խորհրդային գեղարվեստական ֆիլմ, որը նկարահանել է ռեժիսոր Միխայիլ Երշովը Դանիիլ Գրանինի համանուն պատմվածքի հիման վրա։

## Սյուժե
Հարսանիքից հետո երիտասարդ տղային ուղարկում են գյուղ։ Մեկ տարի անց նա հնարավորություն ունի վերադառնալ Լենինգրադ, բայց իրեն անհրաժեշտ զգալով կոլտնտեսության համար՝ մնում է գյուղում։

## Դերերում
* Ստանիսլավ Խիտրով – *Իգոր Մալյուտին 
* [[Նատալյա Կուստինսկայա]] – *Տոնյա Մալյուտինա 
* Ալեֆտինա Կոնստանտինովա – *Վերա 
* [[Լեոնարդ Բորիսևիչ]] – *Ալեքսեյ Իպոլիտով, ինժեներ 
* Յուրի Սոլովյով – *Սեմյոն, մեխանիկ
* [[Գեորգի Սատինի]] – *Յուրի Պավլովիչ Պիսարև, գլխավոր ինժեներ
* Վերա Տիտովա – *Նադեժդա Օսիպովնա 
* [[Եվգենի Տետերին]] – *Վիտալի Ֆադեևիչ Չեռնիշյով, կոլտնտեսության նախագահ 
* Բորիս Կոկովկին – *Կիսլով, շրջկոմի քարտուղար 
* [[Բորիս Առաքելով]] – *Ախիրամեև, բանվոր 
* Զոյա Ալեքսանդրովա – *Սայոտիչի կինը 
* [[Օլեգ Բելով]] – *բանվոր
* Վիտալի Մատվեև – *Տիխոն Չուդրով 
* [[Վալենտինա Պուգաչովա]] – *Լենա Չերենց 
* Ռոզա Սվերդլովա – *Մարիա Տիմոֆեևնա, գյուղի ուսուցիչ Չեռնիշյովի կինը 
* [[Ինոկենտի Սմոկտունովսկի]] – *հեղինակի տեքստ

## Նկարահանող խումբ
* Սցենարիստ՝ Դանիիլ Գրանին 
* Ռեժիսոր՝ Միխայիլ Երշով 
* Օպերատոր՝ Վլադիմիր Բուրկին 
* Կոմպոզիտոր՝ Օլեգ Կարավայչուկ
* Նկարիչ՝ Ալեքսեյ Ֆեդոտով

## Ծանոթագրություններ

## Արտաքին հղումներ
* «Հարսանիքից հետո» (1962)

Կատեգորիա:1960-ականների ռուսերեն ֆիլմեր
Կատեգորիա:1962 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1962 դրամա ֆիլմեր
Կատեգորիա:1960-ականների խորհրդային ֆիլմեր
Ափ (ֆիլմ)

**«Ափ»** (), խորհրդային գեղարվեստական երկսերիանոց ֆիլմ, որը նկարահանել են Ալեքսանդր Ալովը և Վլադիմիր Նաումովը Յուրի Բոնդարևի համանուն վեպի հիման վրա։ Ռեժիսորների վերջին համատեղ աշխատանքն է։

1985 թվականին արժանացել է ԽՍՀՄ պետական մրցանակի։

## Սյուժե
Խորհրդային գրող Վադիմ Նիկիտինը ժամանում է Համբուրգ, որտեղ վերջերս լույս է տեսել նրա վեպը։ Նիկիտինի հիշողության մեջ վերակենդանանում է 1945 թվականի Գերմանիան, երբ տեղի ին ունենում հաղթանակի համար վերջին հուսահատ մարտերը, երբ կարճ արձակուրդ էր փոքրիկ գերմանական Կյոնիգսդորֆ քաղաքում և նա սիրահարված էր երիտասարդ գերմանուհի Էմմային։ Քսանվեց տարի անց նրանք կրկին հանդիպում են բաժանման վայրում։

## Դերերում
* Բորիս Շչերբակով – *Վադիմ Նիկիտին
* [[Նատալյա Բելոխվոստիկովա]] – *Էմմա Հերբերտ
* Բրունո Դիտրիխ – *պարոն Դիցման
* [[Բեռնհարդ Վիկկի]] – *պարոն Վեբեր
* Կոռնելյա Բոյե – *Լոտա Տիտել
* [[Վլադիմիր Գոստյուխին]] – *սերժանտ Մեժենին
* Վալերի Ստորոժիկ – *լեյտենանտ Կնյաժկո
* [[Միխայիլ Գոլուբովիչ]] – *Գրանատուրով, գումարտակի հրամանատար
* Վլադիմիր Զամանսկի – *Զիկին
* [[Անդրեյ Գուսև]] – *Ուշատիկով
* Արմեն Ջիգարխանյան – *Պլատոն Պետրովիչ
* [[Նատալյա Նաումովա]] – *կակենապահի դուստրը
* Ալբինա Մատվեևա  – *Լիդա, Նիկիտինի կինը
* [[Միխայիլ Բիչկով]] – *Տատկին
* Գեորգի Սկլյանսկի – *ավագ լեյտենանտ Պեռլին
* [[Նարտայ Բեգալին]] – *էպիզոդ 
* Վիկտոր Գայնով  – *վռնդիչ բորդելում
* [[Լեոնիդ Տրուտնև]] – *էպիզոդ

## Նկարահանող խումբ
* Ռեժիսոր՝  Ալեքսանդր Ալով, Վլադիմիր Նաումով
* Սցենարիստ՝ Յուրի Բոնդարև, Ալեքսանդր Ալով, Վլադիմիր Նաումով
* Օպերատոր՝ Վալենտին Ժելեզնյակով
* Կոմպոզիտոր՝ Ալեքսանդր Գոլդշտեյն
* Նկարիչ՝ Եվգենի Չեռնյաև, Վլադիմիր Կիրս
* Զգեստների նկարիչ՝ Լիդիա Նովի

## Փառատոներ և մրցանակներ
* 1984 - 17 համամիութենական կինոփառատոն (Կիև)՝ գեղարվեստական ֆիլմերի ծրագրում գլխավոր մրցանակ և դիպլոմ — «Ափ» ֆիլմ
* 1985 - ԽՍՀՄ պետական մրցանակ

## Ծանոթագրություններ

## Արտաքին հղումներ
* «Ափ» ֆիլմը «Энциклопедия отечественного кино» կայքում
* Энциклопедия кино
* https://ruskino.ru/mov/1295 ruskino.ru 

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:1984 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գերմանական մելոդրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:1980-ականների խորհրդային ֆիլմեր
Կատեգորիա:1980-ականների գերմանական ֆիլմեր
Ուշացած ծաղիկներ

**«Ուշացած ծաղիկներ»** (), խորհրդային ֆիլմ, նկարահանվել է Անտոն Չեխովի համանուն վիպակի հիման վրա, որը գրվել է գրողի ստեղծագործության վաղ շրջանում։ Ֆիլմի ռեժիսոր Աբրամ Ռոոմը ինքն է գրել սցենարը և ընտրել երաժշտությունը, այդ թվում հատվածներ Էկտոր Բեռլիոզի «Ֆանտաստիկ սիմֆոնիայից»։

## Սյուժե
Ֆիլմը պատմություն է անպատասխան սիրո և ուշացած խորաթափանցության մասին։

Ֆիլմում պատկերված է իշխան Պրիկլոնսկիների ընտանիքի կյանքը։ Գլխավոր հերոսուհին՝ իշխանուհի Մարիան (Իրինա Լավրենտևա), բավականին գեղեցիկ աղջիկ է, սիրում է մորը (Օլգա Ժիզնևա) և եղբորը՝ Եգորուշկային (Վալերի Զոլոտուխին)։ Եղբայրն էլ խորապես արատավոր մարդ է, որը չի ցանկանում ազատվել վատ սովորություններից։

Շուտով նա հայտնվում է բժիշկ Տոպորկովը (Ալեքսանդր Լազարև)։ Մարիան և Եգորուշկան հիվանդանում են, և մայրը կանչում է բժիշկ Տոպորկովին, քանի որ նրա մասնագիտական հատկանիշների մասին բարձր կարծիք կար։ Նա բուժում է Պրիկլոնսկիներին, փող վերցնում նրանցից, և դրանով նրա այցելությունները նրանց մոտ ավարտվում են։ Սակայն Մարուսիան, որը սիրո մասին բազմաթիվ վեպեր էր կարդացել, հասցրել էր սիրահարվել բժշկին։

Հերոսների կյանքն սկսում է անկում ապրել։ Մարուսյան նորից հիվանդանում է կյանքի բոլոր խնդիրներից։ Հանկարծ արթնանում են Տոպորկովի զգացմունքները, բայց ուշ է, նա չի կարողանում օգնել աղջկան, և իշխանուհին մահանում է։

## Դերերում
* Իրինա Լավրենտևա – *Մարուսյա, իշխանուհի
* [[Ալեքսանդր Լազարև]] – *բժիշկ Նիկոլայ Սեմյոնովիչ Տոպորկով
* Օլգա Ժիզնևա – *իշխանուհի Պրիկլոնսկայա 
* [[Վալերի Զոլոտուխին]] – *Եգորուշկա, իշխան Պրիկլոնսկի
* Իննա Ուլյանովա – *Կալերիա Իվանովնա
* [[Ալեքսանդր Խանով]] – *Նիկիֆոր, կամերդիներ
* Իրինա Շալյապինա-Բակշեևա – *Պրոխորովնա, խնամախոս
* [[Զոյա Վասիլկովա]] – *Տոպորկովա, բժշկի կինը

## Նկարահանող խումբ
* Բեմադրող ռեժիսոր՝ Աբրամ Ռոոմ
* Սցենարիստ՝ Աբրամ Ռոոմ
* Օպերատոր՝ Լեոնիդ Կրայնենկով
* Նկարիչ՝ Գենադի Մյասնիկով
* Ֆիլմում օգտագործվել են հատվածներ Էկտոր Բեռլիոզի «Ֆանտաստիկ սիմֆոնիայից»՝ Նաթան Ռախլինի ղեկավարությամբ Կինեմատոգրաֆիայի պետական սիմֆոնիկ նվագախմբի կատարմամբ։

## Համանուն ֆիլմ
Աբրամ Ռոոմի ֆիլմից մեկ տարի առաջ Չեխովի նույն պատմվածքի հիման վրա նկարահանվել է համանուն ֆիլմը։ Այդ ֆիլմի ռեժիսոր Անատոլի Նալը դրանում օգտագործել է Յուրի Օլեշայի բեմադրությունը, որը նա գրել է 1959 թվականին։

## Ծանոթագրություններ

Կատեգորիա:1969 ֆիլմեր
Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Անպետքը

**«Անպետքը»** (), խորհրդային գեղարվեստական հեռուստատեսային գունավոր ֆիլմ, որը նկարահանել է ռեժիսոր Դինարա Ասանովան «Լենֆիլմ» կինոստուդիայում 1980 թվականին։

Ֆիլմը ստեղծվել է ԽՍՀՄ Նախարարների խորհրդի հեռուստատեսության և ռադիոյի պետական կոմիտեի պատվերով։

## Սյուժե
Անհավասարակշիռ հոգեկանով դեռահաս աղջիկը չի կարող գտնել փոխըմբռնում ուրիշների հետ, մասամբ իր կակազելու, մասամբ էլ ծնողների անուշադրության պատճառով, որոնք զբաղված են իրենց սեփական խնդիրներով։

Փախչելով նրա ագրեսիայից՝ Անյային ուղարկում են գյուղ՝ խորթ հոր հարազատների մոտ։ Այնտեղ նա հանդիպում է մի ծեր մարդու, որը ակտիվ մասնակցություն է ունենում աղջկա ճակատագրին և նպաստում նրա բարոյական վերածննդին։

Ֆիլմի ֆոնային երաժշտության համար լայնորեն օգտագործվում են ABBA խմբի օրիգինալ երգերը, ինչը բացառիկ է խորհրդային կինոյի համար։

## Դերերում
* Օլգա Մաշնայա – *Անյա 
*[[Միխայիլ Գլուզսկի]] – *Սավվա Մելնիկով
*Անվար Ասանով – *Վիտյա  
*[[Թամարա Սմիսլովա]] – *Լիդուսյա  
*Նիկոլայ Լավրով – *Վալերա (հնչյունավորել է [[Իգոր Եֆիմով]]ը)
* [[Լիդիա Ֆեդոսեևա-Շուկշինա]] – *Մարինա 
*Գալինա Սաբուրովա – *Մարինայի քույրը  
*[[Մարիա Վինոգրադովա]] – *Տիխոնշա  
*Վալերի Մատվեև – *Գենկա, Սավվա պապի որդին  
*[[Ելենա Ցիպլակովա]] – *աղջիկ սրճարանում, որը կռվել է Անյայի հետ  
*Վալերի Պրիբիխով – *պրապորշչիկ-սահմանապահ

== Նկարահանող խումբ ==
* Սցենարի հեղինակ՝ [[Վալերի Պրիբիխով]] 
* Բեմադրող ռեժիսոր՝ [[Դինարա Ասանովա]]  
* Բեմադրող օպերատոր՝ [[Նիկոլայ Պոկոպցև]]  
* Բեմադրող նկարիչ՝ [[Վլադիմիր Սվետոզարով]]  
* Կոստյումների նկարիչ՝ [[Նատալյա Վասիլևա]]  
* Կոմպոզիտոր՝ [[Վիկտոր Կիսին]]

== Ծանոթագրություններ ==


== Գրականություն ==
* Геннадий Сухин [https://web.archive.org/web/20150109231141/http://shot.qip.ru/002Hjw-302Jj92/ *Амплуа — жизнь*], [[Սմենա (հանդես)|Смена]] [http://smena-online.ru/stories/amplua-zhizn № 1491], Июнь 1989.
* Сэпман И. В. *Фильмы. Судьбы. Голоса: Ленинградский экран''. М.: Искусство, 1990. С. 103—104. — 220 с.

## Արտաքին հղումներ
* «Անպետքը» ֆիլմը Առաջին ալիքի կայքում
* «Անպետքը» ֆիլմը  «Կուլտուրա» ալիքի կայքում

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Արծաթե լարեր

**«Արծաթե լարեր»** (), խորհրդային պատմա-կենսագրական ֆիլմ, որը նկարահանել են ռեժիսորներ Պավել Կադոչնիկովը և Օլեգ Դաշկևիչը։ Պրեմիերան տեղի է ունեցել 1988 թվականի հունվարին։

## Սյուժե
Ֆիլմը նվիրված է Ռուսաստանում ժողովրդական գործիքների առաջին նվագախմբի հիմնադիր, կատարող, կոմպոզիտոր, դիրիժոր, լուսավորական Վասիլի Վասիլևիչ Անդրեևի կենսագրությանը։

Երիտասարդ տարիքում տարվելով բալալայկա նվագելով՝ Վասիլի Անդրեևը, որը ծնունդով հարուստ առևտրականների ընտանիքից է, հաճախ արժանացել է ծաղրի,  բացասական վերաբերմունքի իր հարազատների և հարուստ ծանոթների կողմից։

## Դերերում

## Նկարահանող խումբ

* Սցենարի հեղինակներ՝ Պավել Կադոչնիկով, Գեորգի Սմիռնով
* Բեմադրող ռեժիսորներ՝ Պավել Կադոչնիկով, Օլեգ Դաշկևիչ
* Բեմադրող օպերատոր՝ Ալեքսանդր Չիրով
* Բեմադրող նկարիչ՝ Ալեքսեյ Ֆեդոտով
* Հնչյունային օպերատորներ՝ Եվգենի Նեստերով, Եվգենի Նիկուլսկի
* Խմբագիր՝ Ե. Շմիդտ
* Խորհրդատու՝ Միխայիլ Դանիլով
* Ռեժիսոր՝ Ա. Գուստավսոն
* Օպերատոր՝ Ա. Տաբորով
* Մոնտաժող՝ Վ. Նեստերովա
* Մոնտաժման օգնական՝ Ն. Բուրմիստրովա
* Գրիմը՝ Գ. Վդովիչենկո
* Կոստյումները՝ Տ. Միլեանտի
* Հագուստների նկարչի օգնական՝ Օ. Շչեգլովա
* Համակցված նկարահանումներ.
* Օպերատոր՝ Գ. Կոկորեվ
* Նկարիչ՝ Ա. Սիդորով
* Վ. Վ. Անդրեևի անվան նվագախումբ
:Դիրիժոր՝ Վիկտոր Ֆեդոտով
* Ռեժիսորական խումբ՝ Օ. Բոբկով, Լ. Վլասենկո, Լիդիա Դորոտենկո, Լ. Լոժկինա, Գ. Սուպրունովա 
* Նկարիչ-դեկորատորներ՝ Սերգեյ Աֆանասև, Ս. Շեմյակին 
* Հագուստի նկարիչներ՝ Ն. Անդրեևա, Լ. Մաևսկայա 
* Ռեկվիզիտորներ՝ Մ. Պաշչուկովա, Ք. Կոլեսնիկովա 
* Դիմահարդարում՝ Ն. Գորինա, Ի. Դեյնեկո, Օ. Ռիժիկովա, Ն. Տուլուպովա  
* Նկարիչ-լուսանկարիչ՝ Ժ. Բլինովա 
* Լույսի վարպետ՝ Բ. Բոբրինսկի 
* Լույսի ինժեներ՝ Լ. Կոսարևա 
* Վարչական խումբ՝ Ե. Արտեմով, Յու. Վերտլիբ, Վ. Գոլիշկով, Վ. Լասկարև, Գ. Տրիլևսկայա, Վ. Օվչարենկո, Դ. Խալյուտին 
* Տնօրեն՝ Գեորգի Մաուտկին

## Ծանոթագրություններ

## Արտաքին հղումներ
* 
* «Всегда молодой». Передача Сергея Урсуляка «Пёстрая лента», 2005 год.
* Мы его никогда не забудем. «Правда», № 82 (30288) 31 июля – 3 августа 2015 года.
* Повесть о настоящем человеке. «Российская газета». 

Կատեգորիա:1987 ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Հայրեր և որդիներ (ֆիլմ, 1958)

**«Հայրեր և որդիներ»** (), խորհրդային լիամետրաժ գունավոր գեղարվեստական ֆիլմ, որը 1958 թվականին բեմադրվել է «Լենֆիլմ» կինոստուդիայում ռեժիսորներ Ադոլֆ Բերգունկերի և Նատալյա Ռաշևսկայայի կողմից՝ Իվան Տուրգենևի համանուն վեպի հիման վրա։

Ֆիլմի պրեմիերան ԽՍՀՄ-ում տեղի է ունեցել 1959 թվականի մայիսի 4-ին։

## Սյուժե
Ֆիլմը պատմում է երկու սերունդների միջև կոնֆլիկտի մասին։

## Դերերում
* *Բազարովներ*՝
* Վիկտոր Ավդյուշկո – *Եվգենի 
*[[Նիկոլայ Սերգեև]] – *Վասիլի Իվանովիչ  
*Եկատերինա Ալեքսանդրովսկայա – *Արինա Վլասևնա
* *Կիրսանովներ*՝
* [[Էդուարդ Մարցևիչ]] – *Արկադի 
*Ալեքսեյ Կոնսովսկի – *Նիկոլայ Պետրովիչ  
*[[Բրունո Ֆրեյնդլիխ]] – *Պավել Պետրովիչ
* Իզոլդա Իզվիցկայա – *Ֆենեչկա
* [[Ալլա Լարիոնովա]] – *Աննա Սերգեևնա Օդինցովա
* Վալենտինա Բուլանովա – *Եկատերինա Սերգեևնա (Կատյա) Լոկտևա, նրա քույրը

== Էպիզոդներում ==

* Վ. Արսենտև
* Ն. Վինոգրադով
* [[Գեորգի Վիցին]] - Սիտնիկով
* Սերգեյ Գոլուբև
* Աննա Եսիպովիչ
* [[Լյուդմիլա Մակարովա]] - Կուկշինա
* [[Նինա Դրոբիշևա]] - Դունյաշա, դայակ
* [[Պավել Պանկով]] - տղամարդ
* [[Պավել Պերվուշին]]
* Վ. Տորգոնին
* [[Յուրի Ռոդիոնով]]
* [[Մուզա Կրեպկոգորսկայա]] (*լուսագրերում նշված չէ'')

## Նկարահանող խումբ
* Սցենարի հեղինակներ՝ Ալեքսանդր Վիտով, Նատալյա Ռաշևսկայա 
*Բեմադրությունը՝ Ադոլֆ Բերգունկեր, Նատալյա Ռաշևսկայա  
*Գլխավոր օպերատոր՝ Անատոլի Նազարով  
*Գլխավոր նկարիչ՝ Իգոր Վուսկովիչ
* Ռեժիսոր՝ Վադիմ Տերենտև 
*Կոմպոզիտոր՝ Վենեդիկտ Պուշկով  
* Հնչյունային օպերատոր՝ Բորիս Անտոնով  
*Օպերատոր՝ Կոնստանտին Սոլովյով  
*Մոնտաժող՝ Եվգենի Մախանկովա  
*Խմբագիր՝ Իսահակ Գլիկման
* Հագուստների նկարիչ՝ Լիդիա Շիլդկնեխտ 
* Գրիմը՝ Վասիլի Ուլյանովի
* Խորհրդատու՝ Վ. Գլինկա
* Համակցված նկարահանումներ՝
**Օպերատոր՝ Բ. Դուդով  
** Նկարիչ՝ Վ. Միխայլով
* Ֆիլմի տնօրեն՝ Նիկոլայ Սեմյոնով

## Ծանոթագրություններ

## Արտաքին հղումներ
*  Аннотированный каталог фильмов киностудии «Ленфильм» 1918—2003.
* 
* 
* 

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Իմ սիրելի ծաղրածուն

**«Իմ սիրելի ծաղրածուն»** (), խորհրդային գեղարվեստական ֆիլմ, որը նկարահանել է Յուրի Կուշներյովը Վասիլի Լիվանովի համանուն վիպակի հիման վրա։

## Սյուժե
Կրկեսի երիտասարդ դերասան Սերգեյ Սինիցինը (Օլեգ Մենշիկով) որոշում է որդեգրել մանկատան վեցամյա սան Վանկային։ Նրա կինը՝ Լեսյան (տառապում է անպտղությամբ), սկզբում դեմ չէր, սակայն իր մոր ճնշման տակ, որը պարծենում է իր ակադեմիկոս ամուսնով, ասում է, որ դեմ է որդեգրման որոշմանը։ Գործը գնում է ամուսնալուծության։ Մինչդեռ Սերգեյն իր լավագույն ընկեր և գործընկեր Ռոմանի հետ պատրաստում է նոր համար կրկեսի սպասվող մեծ հյուրախաղերի համար։ Երեխան շատ է խանգարում նրա աշխատանքին, բայց Ռոմանն իր կնոջ՝ Ալիսայի հետ օգնում է Սերգեյին խնամել Վանկային։ Նա անընդհատ հարցնում է հորը, թե որտեղ է իր մայրը, իսկ նա բացատրում է, որ մայրը մեկնել է ուրիշ տեղ։

Անսպասելիորեն երեխայի վիճակը կտրուկ վատանում է, անհրաժեշտ է հազվադեպ խմբի արյան շտապ փոխներարկում։ Սերգեյը նախկինում լուրջ հարաբերություններ էր ունեցել մարմնամարզուհի Պոլինայի հետ, բայց Ռյումինը ժամանակին լուրեր է տարածել Պոլինայի ինտիմ հարաբերությունների մասին գերմանացի վարժեցնողի հետ հյուրախաղերի ժամանակ։ Հպարտ ու խռովկան Սինիցինը խզել էր հարաբերությունները նրա հետ, սակայն ամուսնալուծությունից հետո շարունակում է սիրել նրան։ Հիշելով բոլոր նրանց, ովքեր կարող էին արյուն հանձնել, Ալիսը հիշում է Պոլինայի մասին, զանգահարում է նրան, և Պոլինան համաձայնում է։ Սակայն ասում է Սերգեյին, թե ինչ է մտածում նրա մասին։

Վանկան արթնանում է, տեսնում հարևան մահճակալին պառկած Պոլինային ու ասում․ «Մայրի՛կ, դո՞ւ ես։ Դու եկե՞լ ես»։

## Դերերում
 
 
 
 
 
 

 
 
 
 
 
 

## Նկարահանման խումբ
* Սցենարի հեղինակ՝ Ալեքսանդր Ադաբաշյան, Նիկիտա Միխալկով
* Ռեժիսոր՝ Յուրի Կուշներյով
* Օպերատոր՝ Իգոր Բեկ
* Կոմպոզիտոր՝ Օլգա Պետրովա
* Նկարիչ՝ Վիկտոր Զենկով

## Ծանոթագրություններ

## Արտաքին հղումներ
* Ֆիլմը ''ya-kloun.ru'' կայքում

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Սառա ալ-Ամիրի

Սառա բինտ Յուսեֆ ալ-Ամիրի (արաբ. سارة بنت يوسف الأميري, ), Արաբական Միացյալ Էմիրությունների կառավարության արդյունաբերության և առաջատար տեխնոլոգիաների նախարարության առաջատար տեխնոլոգիաների գծով պետական նախարար, ԱՄԷ տիեզերական գործակալության և ԱՄԷ գիտնականների խորհրդի ղեկավար, ինչպես նաև «*Emirates Mars Mission*» տիեզերական ծրագրի ղեկավարի տեղակալ։

## Վաղ տարիներ և կրթություն
Սառա ալ-Ամիրին ծնվել է ԱՄԷ-ում, 1987 թվականին։ Համակարգչային գիտություններ է ուսումնասիրել Շարժայի ամերիկյան համալսարանում՝ ստանալով բակալավրի և մագիստրոսի կոչումներ։ Մշտապես հետաքրքրվել է օդատիեզերական տեխնոլոգիայով, բայց այդ ժամանակահատվածում ԱՄԷ-ն դեռ տիեզերական ծրագիր չի ունեցել։

## Գիտական գործունեություն և կարիերա
Ալ-Ամիրին իր կարիերան սկսել է Էմիրությունների առաջավոր գիտության և տեխնիկայի ինստիտուտում, որտեղ աշխատել է *DubaiSat-1* և *DubaiSat-2* արբանյակային նախագծերի վրա։ 2018 թվականին նշանակվել է ԱՄԷ չորրորդ արդյունաբերական հեղափոխության խորհրդի նախագահ, 2016 թվականին՝ Էմիրությունների գիտնականների խորհրդի ղեկավար։

Համարվում է *Emirates Mars Mission* առաքելության գիտական ղեկավարը և համագործակցում է Բոուլդերում գտնվող Կոլորադոյի համալսարանի, Բերկլիի Կալիֆոռնիայի համալսարանի և Արիզոնայի նահանգի համալսարանի հետ։ *TEDxDubai* սրահում պատմել է *Hope Mars Mission* առաքելության մասին։ 2017 թվականի նոյեմբերին Սառա ալ-Ամիրին դարձավ ԱՄԷ-ի առաջին ներկայացուցիչը, ով ելույթ ունեցավ Լուիզիանայում անցկացվող TED միջազգային համաժողովում և ներկայացրեց *Hope Mars* առաքելությունը։ Առաքելությունը մեկնարկել է 2020 թվականի հուլիսին, իսկ արբանյակը Մարսի ուղեծիր է մտել 2021 թվականի փետրվարին։ Այդ միջոցառումը հարմարեցվել է ԱՄԷ-ի հիմնադրման 50-ամյակի հետ, որը նշվել է նույն թվականին։ 2015 թվականին Համաշխարհային տնտեսական ֆորումում 50 երիտասարդ գիտնականների թվում պարգևատրվել է գիտության, տեխնոլոգիայի և ճարտարագիտության բնագավառում ունեցած ներդրման համար։

2017 թվականի հոկտեմբերին Սառա ալ-Ամիրին Միացյալ Արաբական Միացյալ Էմիրությունների կառավարությունում նշանակվել է առաջատար տեխնոլոգիաների գծով պետական նախարար։ Համաշխարհային գիտական համագործակցությունն ընդլայնելու նպատակով 2017 թվականի նոյեմբերին այցելել է Միացյալ Նահանգների գիտական հաստատություններ։ Սառա ալ-Ամիրին ընդգրկվել է «BBC-ի 100 կանանց» ցուցակում, որը հրապարակվել է 2020 թվականի նոյեմբերի 23-ին։ 2021 թվականի փետրվարին ընդգրկվել է նաև «*Time*» ամսագրի ապագայի 100 ամենաազդեցիկ մարդկանց ցուցակում։

## Ծանոթագրություններ

Կատեգորիա:Կին ճարտարագետներ
Կատեգորիա:BBC 100 կին
Կատեգորիա:Շարժայի ամերիկյան համալսարանի շրջանավարտներ
Կատեգորիա:Արաբ քաղաքական գործիչներ
Կատեգորիա:Աերոտիեզերական ճարտարագետներ
Կատեգորիա:Արաբ գիտնականներ
Օրեր ու գիշերներ

**«Օրեր ու գիշերներ»** (), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Ստոլպերը «Մոսֆիլմ» կինոստուդիայում 1944 թվականին Կոնստանտին Սիմոնովի համանուն վիպակի հիման վրա, որը Սիմոնովի առաջին նշանակալի աշխատանքներից մեկն է արձակում։

Առաջին խորհրդային խաղարկային ֆիլմն է Ստալինգրադի ճակատամարտի մասին։ Ֆիլմը էկրաններին է հայտնվել 1944 թվականին։

## Սյուժե
Ֆիլմը Հայրենական մեծ պատերազմի տարիներին Ստալինգրադի ճակատամարտի դրվագներից մեկի մասին է, պատմում է Ստալինգրադի պաշտպանների խորհրդային զինվորների խիզախության և հերոսության մասին։

Գումարտակը, որը ղեկավարում է կապիտան Սաբուրովը, Վոլգայի աջ ափ է տեղափոխվել Ստալինգրանդը պաշտպանող Կարմիր բանակի շարքերը համալրելու համար։

Սաբուրովի մարտիկները կատաղի գրոհում ֆաշիստներին դուրս են մղում խորհրդային ուժերի պաշտպանության մեջ մխրճված երեք շենքերից։ Սկսվում են թշնամու համար անառիկ դարձած տների հերոսական պաշտպանության օրերն ու գիշերները։

## Դերերում

## Ծանոթագրություններ

## Գրականություն
* *Большаков И*. Советское киноискусство в годы Великой Отечественной войны. — М.: Госкиноиздат, 1950. — 216 с.
* *Волков Е. В.* Образы Сталинградской битвы в советском художественном кино // Новый исторический вестник. — 2015. — Вып. 2 (44). — С. 128—151. — ISSN 2072-9286.

## Արտաքին հղումներ
* «Օրեր և գիշերներ»

Կատեգորիա:1940-ականների ռուսերեն ֆիլմեր
Կատեգորիա:1944 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Բրիտանացի գիտնականներ

**Բրիտանացի գիտնականներ**, համացանցային մեմ, ռուսական համացանց-ֆոլկլորի կերպար։ Եզրույթն օգտագործվում է գիտական հետազոտությունների մասին հաղորդագրությունների հեղինակների կողմից, որոնք ներկայացվում են որպես աբսուրդային։ Ընդ որում, անհեթեթությունը (աբսուրդը) կարող է առաջանալ միայն տեքստի հեղինակի շարադրանքում և հաճախ պարունակվում է վերնագրում։

## Նկարագրություն
Եզրույթը կիրառվում է անփոփոխ ձևով և չունի եզակի թվով տարբերակ («բրիտանացի գիտնական»)։ Ունի հոմանիշ («անգլիացի գիտնականներ»)։

Որպես կանոն՝ «բրիտանացի գիտնականների» գործունեության մասին հաղորդագրությունները հիմնված են իսկապես իրականացված հետազոտությունների վրա, որոնք, սակայն, դուրս են գալիս լուրջ գիտական հետազոտությունների մասին ընդունված պատկերացումներից։ Օրինակ՝ տարբեր ժամանակներում բրիտանացի գիտնականների անունից հաղորդվել է, որ «Լոնդոնի տասը զատիկներից ինը հիվանդանում է սնկային վեներական հիվանդությամբ», «մարդիկ սկսում են ստել վեց ամսականից», «բրիտանացի գիտնականներն ամենախելացիներն են»։ Ներկայումս «բրիտանացի գիտնականների» հայտնվելը տեքստի սկզբում ընթերցողի շրջանում առաջ է բերում շարադրվող փաստերի անհեթեթության սպասումը։

Մեմն ունի ռացիոնալ տարր․ «բրիտանացի գիտնականներն ապացուցել են» տիպի տեքստերն առանց նշելու, թե ով և որտեղ է, դեմագոգիայի տեսակ են՝ անանուն հեղինակության հղում։

Ինչպես «New Scientist» ամսագիրն է գրել 2017 թվականի դեկտեմբերին․ «Երբ նրանք լսում են «բրիտանացի գիտնականներ» արտահայտությունը, ռուսները հակված չեն մտածել Նյուտոնի, Դարվինի կամ Ֆարադեյի մասին, նրանք չեն մտածում նաև Սթիվեն Հոքինգի կամ Պիտեր Հիգսի մասին։ Փոխարենը նրանք շատ ավելի հաճախ մտածում են Քիլի համալսարանից հոգեբան Ռիչարդ Սթիվենսի մասին, որն այս տարվա սկզբին ցույց է տվել, որ հայհոյանքը կարող է օգնել նվազեցնել ցավը, կամ Լոնդոնում Մարիա Թագուհու համալսարանի էկոլոգ Օլի Լոուքոլի մասին, որը իշամեղուներին սովորեցրել է ֆուտբոլ խաղալ»։

## Եզրույթի ծագում
Մեմի հայտնվելու պատմությունը չի պահպանվել։ «Луркоморье» կայքում նշվում է, որ հասկացությունն առաջին անգամ ձևավորվել է հեգնական իմաստով 2003 թվականի վերջին *dirty.ru* ռուսական կոլեկտիվ բլոգում։ Այս տերմինի զանգվածային շրջանառությունն ու առաջխաղացումը վերագրվում են dirty.ru օգտատեր Պլեշներին, որն այդ թեմայով 2004 թվականին ավելի քան հարյուր գրառում է արել ռուսական տարբեր բլոգներում։ Դրա հետ մեկտեղ «համացանցային լեզվի» լեզվաբան և հետազոտող Մաքսիմ Կրոնգաուզը նշում է, որ «բրիտանացի գիտնականների» բոլոր հայտնագործությունները, որոնք ներկայացրել է Պլեշները, արդեն ավելի վաղ հրապարակվել են ռուսական ԶԼՄ-ներում։

Իր արդիական լինելու համար մեմը պարտական է մի շարք պատճառների՝ Մեծ Բրիտանիայի կարևոր դեր գիտության զարգացման գործում, 20-րդ դարի կրթական բարեփոխումներ, անգլիական գիտական հրապարակումների մեծ բաժին ընդհանուր զանգվածում, երկրում գրանտային քաղաքականության առանձնահատկություն, ինչպես նաև առևտրային կազմակերպությունների պատվերներ, հետազոտության արդյունքների խեղաթյուրում լրագրողների անըմբռնողության պատճառով։

## Տես նաև
* Իգնոբելյան մրցանակ

## Ծանոթագրություններ

## Գրականություն
* 

Կատեգորիա:Համացանցային մեմեր
Կատեգորիա:Ռուսական հումոր
Փոլ Քերն

**Փոլ Քերն** (, ), հունգարացի զինվորական, որը հայտնի է դարձել նրանով՝ իբր մոտ 40 տարի չի քնել։ Նրա մասին պատմությունը հրատարակվել է մի քանի թերթում, սակայն գիտական հետազոտություններով ոչ մի աղբյուրում չի հաստատվել։

## Կենսագրություն
Առաջին համաշխարհային պատերազմի ժամանակ Փոլ Քերնը զորակոչվել է ավստրո-հունգարական զինված ուժեր՝ որպես կադետ։ Մարտերից մեկի ժամանակ հարվածային զորքերի կազմում նա քաջաբար է հանդես եկել, ինչի համար պարգևատրվել է մեդալով։ Մեկ տարի անց տեղափոխվել է այլ վաշտ, որի կազմում մարտնչել է ռուսական ուժերի դեմ։ Մեկ այլ մարտում ռուս զինվորը կրակել է Քերնի գլխին, ինչի արդյունքում նա ծանր վիրավորում է ստացել և տեղափոխվել Լեմբերգի (Լվով) հիվանդանոց։

Արթնանալով հիվանդանոցում՝ Քերնը այլևս չի կարողացել քնել։ Պարզվել է, որ գնդակը դիպել է քներակին և վնասել գլխուղեղի ճակատային բլթի մի մասը։ Սովորաբար նման վիրավորումը մահացու էր, բայց Փոլին հաջողվել է գոյատևել։ Նրա խնդրի լուծմամբ զբաղվել է Բուդապեշտի համալսարանի պրոֆեսոր դոկտոր Ֆրեյը, բայց չի կարողացել օգնել Քերնին վերադառնալ իր նախկին կյանքին։

Դրա հետ մեկտեղ փամփուշտը ոչնչացրել է Քերնի նյարդային համակարգի մի մասը, ինչը հանգեցրել է ավելի անսպասելի հետևանքների. մինչև կյանքի վերջ Քերնը չի զգացել ցավ, ուժասպառություն և հոգնածություն՝ պնդելով, որ իրեն լավ է զգում։ Պատերազմից հետո նա շարունակել է աշխատանքը թոշակառուների օգնության կազմակերպությունում և մահացել 1955 թվականին՝ այդպես էլ 40 տարվա ընթացքում ոչ մի անգամ չքնելով։

Հնարավոր է, որ Փոլ Քերնի պատմությունը հմուտ կեղծարարություն է։ Գիտականորեն և փաստագրական կերպով գրանցված ռեկորդակիր է համարվում ամերիկացի դպրոցական Ռենդի Գարդները․ ռեկորդը կազմում է 11 օրից մի փոքր ավելի։ Նրա ռեկորդը կարող է գերազանցել վիետնամցի գեղջուկ Նգոկ Տհայը, որը որոշ տվյալներով չի քնել 1973 թվականից։

## Զանգվածային մշակույթում
* Ամերիկյան «The Dimes» ֆոլկ խումբը Քերնի պատվին ձայնագրել է *Paul Kern Can’t Sleep* երգը։

## Ծանոթագրություններ

Կատեգորիա:Քուն
Կատեգորիա:Առաջին համաշխարհային պատերազմի զինվորականներ
Էլիզաբետա Կանալիս

**Էլիզաբետա Կանալիս** (, ), իտալացի մոդել, հեռուստահաղորդավարուհի և դերասանուհի։

## Կենսագրություն
Ծնողները Չեզարեն (ռադիոլոգ Սասարիի համալսարանական կլինիկայում) և Բրունան (դասախոս) են, իսկ եղբայրը՝ Լուիջին։

Սովորել է Սասարիի «Azuni» դասական միջնակարգ դպրոցում։ Այն ավարտելուց հետո Սարդինիից տեղափոխվել է Միլան՝ Università Statale-ում օտար լեզուներ սովորելու։

## Կարիերա
Կարիերան շոու բիզնեսում սկսել է 1999 թվականից «Striscia la notizia» հեռուստաշոուով, որը իտալական հեռուստատեսությունում անցել է շատ հաջող։ Այնուհետև հաջորդել են մի շարք աշխատանքներ հեռուստասերիալներում, գովազդային տեսահոլովակներում և թոք շոուներում։

## Անձնական կյանք
Իտալական մամուլում բազմիցս լուրեր են տարածվել մոդելի սիրավեպերի մասին, այդ թվում՝ ֆուտբոլիստ Դիդիե Դրոգբայի և պորտուգալացի ֆուտբոլային մարզիչ Ժոզե Մոուրինյոյի հետ։ 2009 թվականի հունիսից մինչև 2011 թվականի հունիսը Կանալիսը հանդիպել է ամերիկացի դերասան Ջորջ Քլունիի հետ։

2014 թվականի սեպտեմբերի 14-ից Էլիզաբետան ամուսնացել է օրթոպեդիկ վիրաբույժ Բրայան Փերիի հետ։ Զույգն ունի դուստր՝ Սքայլեր Էվա Փերին (ծնվ․ 2015 թվականի սեպտեմբերի 29-ին)։

## Պատկերասրահ

Պատկեր:Elisabetta Canalis 0380.jpg|Էլիզաբետա Կանալիսը Կապալբիոյում, 2007 թվական
Պատկեր:George Clooney, Elisabetta Canalis 66ème Festival de Venise (Mostra).jpg|Էլիզաբետա Կանալիսը և Ջորջ Քլունին Վենետիկի կինոփառատոնում, 2009 թվականի սեպտեմբերի 7
Պատկեր:Flickr - nicogenin - 66ème Festival de Venise (Mostra) - George Clooney et Elisabetta Canalis (3).jpg|2009 թվականի սեպտեմբերի 7


## Ծանոթագրություններ

## Արտաքին հղումներ
* պաշտոնական կայք

Կատեգորիա:1978 ծնունդներ
Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Իտալացի դերասաններ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Իտալացի հաղորդավարներ
Կատեգորիա:Իտալացի մոդելներ
Կատեգորիա:Սեպտեմբերի 12 ծնունդներ
Հստակ մտածելու արվեստ

**Հստակ մտածելու արվեստ**, գրական ստեղծագործությունը, որը գրել է շվեյցարացի գրող Ռոլֆ Դոբելլիի (Rolf Dobelli) 2013 թվականին։ Գրքի 99 կարճ գլուխներում պատմվում է մտածողության ամենատարածված սխալների մասին՝ սկսած ստանդարտ մտածելակերպի նախապաշարմունքներից մինչև նախանձ և հասարակական թյուր կարծիքներ։

Գրքից որոշ հատվածներ տեղ են գտել Գերմանիայի, Նիդեռլանդների և Շվեյցարիայի առաջատար թերթերում, իսկ ավելի ուշ՝ գերմանական երկու գրքերում։ Գիրքը հայտնվել է գերմանական «Հայելի»  (՛՛Der Spiegel՛՛)  թերթի բեսթսելլերների ցուցակում և 80 շաբաթ շարունակ առաջատարների ցանկում է եղել, թարգմանվել է շատ լեզուներով։ Գերմանիայից ու Շվեյցարիայից դուրս՝ գիրքը նաև Միացյալ Թագավորության, Հարավային Կորեայի, Հնդկաստանի, Իռլանդիայի, Սինգապուրի և Իրանի բեսթսելլերների ցանկում է։  Հեղինակ Նասիմ Թալեբը պնդում է, որ գրքում տեղ են գտել իր՝ «Դիմացկունություն։ Խառնաշփոթից ձեռք բերվող օգուտներ» գրքից որոշ հատվածներ։

## Ծանոթագրություններ

## Արտաքին հղումներ
* 

Կատեգորիա:2013 գրքեր
Կատեգորիա:2013 ոչ գեղարվեստական գրքեր
Կատեգորիա:Գրքեր հոգեբանության մասին
Օդրի Դալթոն

**Օդրի Դալթոն** (, ), իռլանդացի դերասանուհի։ Ծնվել է Դուբլինում, Իռլանդիայի Հանրապետության հերոս Էմեթ Դալթոնի ընտանիքում։ Երբ ընտանիքը դեռ ապրում էր Իռլանդիայում, նա սովորել է Դուբլինի Սուրբ Սրտի վանքին կից դպրոցում, իսկ Լոնդոն տեղափոխվելուց հետո ընդունվել է Դրամատիկական արվեստի թագավորական ակադեմիա։

1952 թվականին դերասանուհին տեղափոխվել է ԱՄՆ, որտեղ մեկ տարի անց գաղտնի ամուսնացել է Կալիֆոռնիայի համալսարանի ուսանող և բեյսբոլիստ Ջեյմս Հ. Բրաունի հետ, որը հինգ երեխաների հայր է դարձել։ Նույն տարում առաջնելույթ է ունեցել «Իմ զարմիկ Ռեյչելը» մելոդրամում։ Մեկ տարի անց Օդրի Դալթոնը հայտնվել է «Տիտանիկ» աղետ-ֆիլմի գլխավոր դերերից մեկում, որն արժանացել է «Օսկար» մրցանակի լավագույն սցենարի համար։ Դրան  հաջորդել են դերերը «Կազանովայի մեծ գիշերը» (1954 թվական), «Թմբուկի մարտը» (1954 թվական), «Անառակ որդին» (1955 թվական), «Առանձին սեղանների շուրջ» (1958 թվական) և «Պարոն ծաղրաբան» (1961 թվական) ֆիլմերում։

Դերասանուհին նաև ակտիվ կարիերա է ունեցել հեռուստատեսությունում, որտեղ նա հայտնվել է «Մեծ հովիտ», «Բոնանզա», «Կրաֆտի հեռուստաթատրոն», «Ծուխ փողից», «Փերի Մեյսոն» և «Կին ոստիկան» հեռուստասերիալներում։ 1977 թվականին Դալտոնը և Բրաունը ամուսնալուծվել են, 1979 թվականից մինչ օրս ամուսնացած է ինժեներ Ռոդ Ֆ. Սիմենսի հետ, ում հետ ամուսնացած է մինչև այժմ։

## Ծանոթագրություններ

## Արտաքին հղումներ
* 

Կատեգորիա:1934 ծնունդներ
Կատեգորիա:Ամերիկացի կինոդերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Հունվարի 21 ծնունդներ